flavius-claudius-julianus-imperator.egkw-mion-ei-s-n-au-tokra-tora-kwnsta-ntion 32
Ἐστράτευες μὲν γὰρ αὐτὸς ὑπαίθριος , καὶ ταῦτα πλησίον παρούσης πόλεως οὐ φαύλης , τοῖς στρατευομένοις δὲ οὐκ ἐξ ἐπιτάγματος τὸ πονεῖν καὶ κινδυνεύειν , ἐξ ὧν δὲ αὐτὸς ἔδρας παρεγγυῶν · ἄτραπον μὲν ἐξηῦρες ἄγνωστον τοῖς πᾶσι , πέμψας δὲ ἀξιόμαχον τῆς δυνάμεως ἁπάσης ὁπλιτῶν μοῖραν , εἶτα ἐπειδὴ σαφῶς ἔγνως αὐτοὺς τοῖς πολεμίοις ἐφεστῶτας , αὐτὸς ἀναλαβὼν ἦγες τὸ στράτευμα , καὶ κύκλῳ περιέχων πάντων ἐκράτησας . ταῦτα ἐδρᾶτο πρὸ τῆς ἕω , ἤγγελτο δὲ πρὸ μεσημβρίας τῷ τυράννῳ ἁμίλλαις ἱππικαῖς καὶ πανηγύρει προσκαθημένῳ καὶ τῶν παρόντων οὐδὲν ἐλπίζοντι . τίς μὲν οὖν γέγονεν ἐκ τίνος , καὶ ποταπὴν γνώμην εἶχεν ὑπὲρ τῶν παρόντων , καὶ ὅπως ἐκλιπὼν ἔφυγε τὴν πόλιν καὶ τὴν Ἰταλίαν πᾶσαν , τοὺς φόνους καὶ τὰς πρόσθεν ἀδικίας ἐκκαθαιρόμενος , οὐ τοῦ παρόντος ἂν εἴη λόγου διηγεῖσθαι . ἔμελλε δὲ βραχείας ἀνοκωχῆς τυχὼν οὐδέν τι μεῖον τῶν ἔμπροσθεν δράσειν . οὕτως οὐδὲν πρὸς πονηρίαν ψυχῆς ἄνθρωπος ἀνόσιος ἐξηῦρε καθάρσιον διὰ τοῦ σώματος . ἀφικόμενος γὰρ εἰς Γαλατίαν ὁ χρηστὸς οὑτοσὶ καὶ νόμιμος ἄρχων τοσοῦτον αὐτοῦ γέγονε χαλεπώτερος , ὡς , εἴ τις πρότερον αὐτὸν διαφυγὼν ἐλελήθει τιμωρίας τρόπος ὠμότατος , τοῦτον ἐξευρὼν θέαμα κεχαρισμένον αὑτῷ τὰς τῶν ἀθλίων πολιτῶν παρεῖχε συμφοράς · ἅρματος ζῶντας ἐκδήσας καὶ μεθεὶς φέρεσθαι τοῖς ἡνιόχοις ἕλκειν ἂν ἐκέλευεν , αὐτὸς ἐφεστηκὼς καὶ θεώμενος τὰ δρώμενα · καί τισι τοιούτοις ἑτέροις αὑτὸν ψυχαγωγῶν τὸν πάντα διετέλει χρόνον , ἕως αὐτὸν καθάπερ Ὀλυμπιονίκης περὶ τῷ τρίτῳ παλαίσματι καταβαλὼν δίκην ἐπιθεῖναι τῶν τετολμημένων ἀξίαν κατηνάγκασας ὤσαντα διὰ τῶν στέρνων τὸ αὐτὸ ξίφος , ὃ πολλῶν πολιτῶν ἐμίανε φόνῳ . ταύτης ἐγὼ τῆς νίκης ἀμείνω καὶ δικαιοτέραν οὔποτε γενέσθαι φημὶ οὐδὲ ἐφʼ ᾗ μᾶλλον τὸ κοινὸν τῶν ἀνθρώπων ηὐφράνθη γένος , τοσαύτης ὠμότητος καὶ πικρίας ἀφεθὲν ὄντως ἐλεύθερον , εὐνομίᾳ δὲ ἤδη γανύμενον , ἧς τέως ἀπολαύομεν καὶ ἀπολαύσαιμέν γε ἐπὶ πλέον , ὦ πάντα ἀγαθὴ πρόνοια .
Lemmas: στρατεύω μέν γάρ αὐτός ὑπαίθριος , καί οὗτος πλησίον πάρειμι πόλις οὐ φαῦλος , ὁ στρατεύω δέ οὐ ἐκ ἐπίταγμα ὁ πονέω καί κινδυνεύω , ἐκ ὅς δέ αὐτός δράω παρεγγυάω · ἀτραπός μέν ἐξευρίσκω ἄγνωστος ὁ πᾶς , πέμπω δέ ἀξιόμαχος ὁ δύναμις ἅπας ὁπλίτης μοῖρα , εἶτα ἐπειδή σαφής γιγνώσκω αὐτός ὁ πολέμιος ἐφίστημι , αὐτός ἀναλαμβάνω ἄγω ὁ στράτευμα , καί κύκλος περιέχω πᾶς κρατέω . οὗτος δράω πρό ὁ ἠώς , ἀγγέλλω δέ πρό μεσημβρία ὁ τύραννος ἅμιλλα ἱππικός καί πανήγυρις προσκάθημαι καί ὁ πάρειμι οὐδείς ἐλπίζω . τίς μέν οὖν γίγνομαι ἐκ τίς , καί ποταπός γνώμη ἔχω ὑπέρ ὁ πάρειμι , καί ὅπως ἐκλείπω φεύγω ὁ πόλις καί ὁ Ἰταλία πᾶς , ὁ φόνος καί ὁ πρόσθεν ἀδικία ἐκκαθαίρω , οὐ ὁ πάρειμι ἄν εἰμί λόγος διηγέομαι . μέλλω δέ βραχύς ἀνοκωχή τυγχάνω οὐδείς τις μείων ὁ ἔμπροσθεν δράω . οὕτως οὐδείς πρός πονηρία ψυχή ἄνθρωπος ἀνόσιος ἐξευρίσκω καθάρσιος διά ὁ σῶμα . ἀφικνέομαι γάρ εἰς Γαλατίη ὁ χρηστός οὗτος καί νόμιμος ἄρχων τοσοῦτος αὐτός γίγνομαι χαλεπός , ὡς , εἰ τις πρότερος αὐτός διαφεύγω λανθάνω τιμωρία τρόπος ὠμός , οὗτος ἐξευρίσκω θέαμα χαρίζω ἑαυτοῦ ὁ ὁ ἄθλιος πολίτης παρέχω συμφορά · ἅρμα ζάω ἐκδέω καί μεθίημι φέρω ὁ ἡνίοχος ἕλκω ἄν κελεύω , αὐτός ἐφίστημι καί θεάομαι ὁ δράω · καί τις τοιοῦτος ἕτερος ἑαυτοῦ ψυχαγωγέω ὁ πᾶς διατελέω χρόνος , ἕως αὐτός καθά Ὀλυμπιονίκης περί ὁ τρίτος πάλαισμα καταβάλλω δίκη ἐπιτίθημι ὁ τολμάω ἄξιος καταναγκάζω ὠθέω διά ὁ στέρνον ὁ αὐτός ξίφος , ὅς πολύς πολίτης μιαίνω φόνος . οὗτος ἐγώ ὁ νίκη ἀγαθός καί δίκαιος οὔποτε γίγνομαι φημί οὐδέ ἐπί ὅς μάλα ὁ κοινός ὁ ἄνθρωπος εὐφραίνω γένος , τοσοῦτος ὠμότης καί πικρία ἀφίημι ὄντως ἐλεύθερος , εὐνομία δέ ἤδη γάνυμαι , ὅς τέως ἀπολαύω καί ἀπολαύω γε ἐπί πολύς , ὦ πᾶς ἀγαθός πρόνοια .